Saint Vitus

Saint Vitus (בעברית: "ויטוס הקדוש", תעתיק: "סיינט ויטוס") היא להקת דום מטאל שהוקמה בלוס אנג'לס בשנת 1979. לאחר שהלהקה התפרקה ב-1996, היא התאחדה לזמן קצר לסיבוב הופעות ב-2003, והתאחדה באופן סופי ב-2008. הלהקה נחשבת לאחת מלהקות הדום מטאל הראשונות, ולחלוצה בז'אנר זה. למרות שסיינט ויטוס לעולם לא זכתה לפריצת דרך או פופולריות משמעותית, היא השפיעה רבות על סגנון הדום מטאל, ועל הולדת תתי-ז'אנרים סטונר מטאל וסלאדג' מטאל. הלהקה ידועה בין היתר בתוכן הלירי שלה, אשר עוסק בנושאים כבדים ומדכדכים, בהתאם למוזיקה האיטית והאפלה; בדידות, דיכאון, התמכרות לסמים ולאלכוהול, מוות והפרעות נפשיות. כאשר וינו, סולן הלהקה לשעבר, נשאל על המוזיקה של סיינט ויטוס, הוא אמר: "זה בא מהבטן. למוזיקה יש את הטון הנמוך הזה והיא פוגעת בך במקומות הרגשיים האלה. תמיד ניסיתי להפוך את המילים (ליריקה) למעניינות בדיוק כמו המוזיקה. זה תמיד היה קצת אפל אבל אני לא נמשך לדברים המשמחים. אני אוהב מוזיקה שתופסת אותך בביצים." סיינט ויטוס הוקמה ב-1979 תחת השם Tyrant (בעברית: עריץ), אך שינתה את שמה לסיינט ויטוס ב-1980, לאחר השיר "St. Vitus Dance" של בלאק סבאת'. על פי מספר מקורות, הלהקה שינתה את שמה בשביל לא "להתמודד עם השטויות השטניות באותה התקופה". חברי הלהקה מציינים את בלאק סבאת' (Black Sabbath) ובלאק פלאג (Black Flag) כלהקות שהשפיעו עליהם ביותר. בתחילת הדרך, הסגנון של סיינט ויטוס היה נחשב "לא מעודכן" בהשוואה לז'אנרים הארדקור פאנק, גלאם מטאל וספיד מטאל, שהיו פופולריים באותה תקופה. לכן, לאחר שנדחו על ידי קהילת המטאל בלוס אנג'לס, הם היו מעורבים בסצנת הפאנק רוק. בשנת 1984, הלהקה הוציאה את אלבום הבכורה שלה, Saint Vitus. ב-1985, הלהקה הוציאה את אלבומה השני, Hallow's Victim, וכן מיני אלבום The Walking Dead. האלבום השלישי שלהם, Born Too Late שיצא ב-1986, נחשב לפופולרי, משפיע, ולאלבום המצליח ביותר שהוציאה הלהקה. הלהקה הוציאה מיני אלבום Thirsty and Miserable ב-1987, ואלבומים באורך מלא Mournful Cries ב-1988, V ב-1990, C.O.D. ב-1992 ו-Die Healing ב-1995, לפני שהחליטה על פירוק בשנת 1996. הלהקה התאחדה לזמן קצר לסיבוב הופעות כאשר ב-1 ביולי 2003, ההרכב הקלאסי של Born Too Late (ויינריך, צ'נדלר, אדמס, אקוסטה) הופיע בשיקגו. בשנת 2008, הלהקה התאחדה באופן סופי. בשנת 2010, נפטר מתופף הלהקה, ארמנדו אקוסטה, כתוצאה מגידול מוחי. החליף אותו המתופף הנרי ואסקז. הלהקה הוציאה את האלבום Lillie: F-65 בשנת 2012. בריאיון, וינו הסביר ששם האלבום מתייחס לסם מדכא רב עוצמה בזמנו וכי לדייב צ'נדלר "באמת היה משהו עם הדאונרים שלו". הלהקה הוציאה מיני אלבום Live באותה השנה. בסתיו של 2014, הם יצאו לסיבוב הופעות באירופה לרגל יום הולדת ה-35 של הלהקה, וביצעו את האלבום המצליח "Born Too Late" במלואו. עם זאת, ב-9 בנובמבר, וינו נעצר בנורווגיה בגין החזקת חומרים בלתי חוקיים וגורש לארצות הברית, מה שהשאיר את הלהקה לסיים את סיבוב ההופעות כשלישייה. ב-2019 הלהקה הוציאה אלבום נוסף, Saint Vitus, אשר בדומה לאלבום הבכורה של הלהקה, נקרא על שמה של הלהקה. דייב צ'נדלר – גיטרה (1979–1991, 1992–1996, 2003, 2008–הווה), שירה (1986) סקוט ריגרס – שירה (1979–1991, 1994–1996, 2015–הווה) הנרי ואסקז – תופים (2009–הווה) פאט ברודרס – גיטרה בס (2016–הווה) מארק אדמס – גיטרה בס (1979–1991, 1992–1996, 2003, 2008–2016) ארמנדו אקוסטה (נפטר) – תופים (1979–1991, 1992–1996, 2003, 2008–2009) סקוט "וינו" ויינריך – שירה (1986–1991, 2003, 2008–2015) כריסטיאן לינדרסון – שירה (1992–1994) מדיה וקבצים בנושא Saint Vitus בוויקישיתוף אתר האינטרנט הרשמי של Saint Vitus Saint Vitus, ברשת החברתית פייסבוק Saint Vitus, ברשת החברתית אקס (טוויטר) Saint Vitus, ברשת החברתית אינסטגרם Saint Vitus, באתר ספוטיפיי Saint Vitus, באתר AllMusic (באנגלית) Saint Vitus, באתר MusicBrainz (באנגלית) Saint Vitus, להקה באתר Encyclopedia Metallum (באנגלית) Saint Vitus, באתר דיזר Saint Vitus, באתר Discogs (באנגלית) Saint Vitus, באתר Songkick (באנגלית) Saint Vitus, באתר בנדקמפ Saint Vitus, באתר בילבורד (באנגלית) Saint Vitus, באתר "Find a Grave" (באנגלית) History – Saint Vitus Official Website – www.saintvitusband.com, www.saintvitusband.com The History Of Doom Metal Part One, Metal Storm, ‏2012-12-21 (באנגלית) Saint Vitus - Encyclopaedia Metallum: The Metal Archives, www.metal-archives.com BLABBERMOUTH.NET - SAINT VITUS: New Album Release Date Announced, web.archive.org, ‏2011-12-08 Saint Vitus, Riffipedia - The Stoner Rock Wiki (באנגלית) Jay Babcock, HEAVY RIFFING: An interview with WINO (Arthur, 2004), Arthur Magazine, ‏2007-01-31 (באנגלית) SAINT VITUS: WE’RE STILL BORN TOO LATE, larecord.com "SAINT VITUS" Interview, Metalheads Forever Magazine, ‏2017-02-07 (באנגלית) Saint Vitus Biography, Songs, & Albums, AllMusic (באנגלית) Armando Acosta - Encyclopaedia Metallum: The Metal Archives, www.metal-archives.com Lillie: F-65, Metal Wiki (באנגלית)